recursal/SuperWikiNEXT-32B huggingface dataset:
**אמיר אדמוביץ' נאתכו** (ברוסית: **Амир Адамович Натхо**; נולד ב-9 ביולי 1996) הוא כדורגלן עבר רוסי השיחק בעמדת הקשר.

קריירת מועדונים
---------------

גדל באקדמיית הכדורגל יורי קונופלב, בה גדלו גם שחקנים כמו אלן דזגוייב וארתור יוסופוב. ב-16 ביולי 2012 הוא ערך את הופעת הבכורה שלו בליגה הרוסית השנייה במדי דרוז'בה מייקופ, במשחק נגד מיתוס נובוצ'רקסק. הוא ערך 18 הופעות ליגה בעונה זו, וב-31 ביולי הבקיע את שערו היחיד במדי הקבוצה, בניצחון 1–3 על אלניה ולדיקווקז.

ב-10 ביולי 2014 עבר נאתכו לברצלונה, והחל לשחק בקבוצת הנוער של המועדון. ב-24 בנובמבר הוא הבקיע את שערו הראשון, בניצחון 2–3 על אפואל ניקוסיה במסגרת ליגת האלופות לנוער. הוא לא הצליח לפרוץ לקבוצה הבוגרת של המועדון.

ב-1 בספטמבר 2015 נאתכו חזר לרוסיה, וחתם בצסק"א מוסקבה. הוא נכלל בסגל הקבוצה הבוגרת של המועדון במשחקי ליגת העל הרוסית וליגת האלופות. ב-23 בספטמבר הוא ערך את הופעת הבכורה שלו במועדון, במשחק הגביע הרוסי נגד באיקאל אירקוטסק. ב-20 ביוני 2016 שוחרר נאתכו מחוזהו במועדון.

ב-29 באוגוסט 2016 חתם נאתכו על חוזה לארבע עונות בקרסנודאר, אך ב-19 בדצמבר נגרע מסגל הקבוצה הבוגרת ומסגל קבוצת המילואים של המועדון.

ב-11 בפברואר 2017 חתם נאתכו בלוקומוטיב מוסקבה. ב-3 באוגוסט 2018 חתם על חוזה לשתי עונות בוויטורול קונסטנצה מליגת העל הרומנית. בהמשך שיחק גם בבאטה בוריסוב מליגת העל הבלארוסית וביבפטוריה.

לקראת עונת 2020 חתם נאתכו בנומה קאליו מליגת העל האסטונית. ב-7 במרץ 2020 הוא ערך את הופעת הבכורה שלו במועדון, בניצחון 0–1 על נארווה טרנס במסגרת המחזור הראשון בליגה. ב-7 ביולי הבקיע את שער הבכורה שלו במועדון, בניצחון 0–1 על קורסארה במסגרת המחזור ה-11 בליגה. הוא שיחק במועדון במשך עונה וחצי, בהן ערך 38 הופעות ליגה והבקיע שלושה שערים.

באמצע עונת 2021 חתם נאתכו בלבדיה טאלין, גם היא מליגת העל האסטונית. ב-7 באוגוסט 2021 ערך את הופעת הבכורה שלו במועדון, בניצחון 1–3 על קורסארה במסגרת המחזור ה-19 בליגה.

חיים אישיים
-----------

נולד במייקופ שברוסיה, למשפחה צ'רקסית-מוסלמית.

אביו של נאתכו הוא כדורגלן ומאמן העבר הרוסי-צ'רקסי אדם נאתכו(אנ'), ששיחק ואימן בדרוז'בה מייקופ, ואף אימן את הפועל כפר כמא. בן דודו הוא כדורגלן פרטיזן בלגרד וקפטן נבחרת ישראל, ביברס נאתכו.

קישורים חיצוניים
----------------

* אמיר נאתכו, ברשת החברתית פייסבוק
* פרופיל, באתר Transfermarkt
* פרופיל, באתר Soccerway

הערות שוליים
------------

1. 1 2 3 4  Амир Натхо перешел из «Барселоны» в ЦСКА באתר RBC, ‏ 1 בספטמבר 2015 (ברוסית)
2. ↑  Футболист באתר הרשמי של התאחדות הכדורגל הרוסית, 26 במאי 2013 (ברוסית)
3. ↑  Amir Nathko באתר Soccerway (באנגלית)
4. ↑  APOEL vs Barcelona באתר הרשמי של אופ"א, 24 בנובמבר 2014 (באנגלית)
5. ↑  Baikal-CSKA game report באתר הרשמי של ליגת העל הרוסית בכדורגל, 23 בספטמבר 2015 (ברוסית)
6. ↑  Амир Натхо покинул ПФК ЦСКА באתר הרשמי של צסק"א מוסקבה, 20 ביוני 2016 (ברוסית)
7. ↑  АМИР НАТХО ПОПОЛНИЛ СОСТАВ «КРАСНОДАРА-2» באתר הרשמי של קרסנודאר, 29 באוגוסט 2016 (ברוסית)
8. ↑  Russian Premier League registration page באתר הרשמי של ליגת העל הרוסית בכדורגל, 19 בדצמבר 2016 (ברוסית)(הקישור אינו פעיל, 22.11.2021)
9. ↑  FC Krasnodar-2 squad list by the Russian PFL באתר הרשמי של הליגה הרוסית השנייה בכדורגל, 19 בדצמבר 2016 (ברוסית)
10. ↑  Амир Натхо - в «Локомотиве» באתר הרשמי של לוקומוטיב מוסקבה, 11 בפברואר 2017 (ברוסית)
11. ↑  Bine ai venit, Amir Natkho ! באתר הרשמי של ויטורול קונסטנצה, 3 באוגוסט 2018 (ברומנית)
טחנת הקמח
**פארק הירדן** הוא פארק המשלב תיירות נופש ואתרים ארכאולוגים. הפארק המשתרע על שטח של 1,000 דונם שוכן מצפון לכנרת בצפון בקעת בית צידה ממזרחו של נהר הירדן ובצמוד אליו. שטח הפארק כולל גם שטחים משמורת טבע פארק הירדן. הפארק שייך לקרן קיימת לישראל ומנוהל על ידי החברה הכלכלית לישובי הגולן.

גאוגרפיה
--------

בשטח האתר על שלוחת בזלת המתנשאת לגובה של 25 מטר מעל שטח הפארק, נמצא האתר הארכאולוגי תל בית צידה. התל מזוהה עם ממלכת גשור המופיעה במקרא. אתר נוסף הוא חורבת א-דיכה הכולל שרידי בית כנסת מהמאה החמישית לספירה. גם בחורבת א-רפיד נמצאו שרידי בית כנסת. באתר נמצאו שרידים ארכאולוגים מתקופת הברונזה הקדומה תקופת הברזל ומימי בית שני. 

בשטח האתר קיימים שרידי טחנות קמח ושרידי אמות מים. הטחנות הופעלו בעזרת מים מהירדן שהוזרמו לטחנות באמצעות ארבע אמות המים. הטחנות היו בשימוש עד שנת 1967. אחת מאמות המים שופצה אורכה 600 מטר והיא מובילה מים מהירדן אל שתי טחנות קמח ששוחזרו באתר. בחזית טחנות המים משתרעת בריכה המשמשת כיום לתיירות נופש. גם אמת המים ששופצה משמשת במסלולי תיור וניתן ללכת לאורכה.

מקור מים נוסף בשטח הפארק הוא "עין משפע" הנובע למרגלות תל בית צידה. במרחק לא רב מהנביעה נחפרה בריכת מים רדודה אליה זורמים מי המעיין והמשמשת גם היא לתיירות נופש, מי המעיין זורמים לאחר הבריכה בפלג ונשפכים לירדן.

בשטח האתר הוכשרו מספר מסלולי הליכה העוברים באתרים השונים, בתוך סבך הצמחייה, לאורך הירדן, לאורך ובתוך אמת המים טחנות הקמח, תל בית צידה והמעיין.

במרכז שטח הפארק משתרעת חורשת עצי אקליפטוס. הצמחייה בפארק היא ברובה צמחיית נחלים הכוללת שיחי הרדוף הנחלים, סבך גדול של קנה מצוי, שיחי פטל קדוש, ערברבה שעירה, שנית גדולה, עצי שיזף מצוי, עץ שקמה בודד גדול מאוד, עצי תמר וצמחים נוספים.

קישורים חיצוניים
----------------

ויקישיתוף מדיה וקבצים בנושא **פארק הירדן** בוויקישיתוף
* 

* אתר האינטרנט הרשמי של פארק הירדן
* מסלולי פארק הירדן באתר תיירות רמת הגולן
* פארק הירדן, באתר טיולי
* פארק הירדן: כל המסלולים והמידע שחשוב לדעת, באתר e ירוק קק״ל
* ירון לוי, פארק הירדן: הרבה מעבר למנגל, באתר הארץ, 18 באפריל 2019

אמת המים ששופצה המשמשת מסלול טיול באתר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012288964805171

 |
**יונה ירוקה אפריקנית** (שם מדעי: *Treron calvus*) היא עוף ממשפחת היוניים החיה ביערות הטרופיים של אפריקה וניזונה בעיקר מפירות.

אורך היונה הירוקה 25–28 ס"מ ומשקלה 160–285 גרם בזכרים ו-225-130 גרם בנקבות. כשמה כן היא ירוקה בצבעה עם מקור גדול בצבע אפור-אדום וכנפיים בצבע ירוק זית-סגלגל. הרגליים כתומות והעיניים שחורות ובעלות סימון דק עליהם. 

יונים אלה חיות בטבע ב:אנגולה, בנין, בוצוואנה, בורקינה פאסו, בורונדי, דרום אפריקה, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, הרפובליקה של קונגו, חוף השנהב, גינאה המשוונית, אתיופיה, גבון, גמביה, גאנה, גינאה, גינאה ביסאו, קניה, ליבריה, מלאווי, מאלי, מאורטניה, מוזמביק, נמיביה, ניז'ר, ניגריה, רואנדה, סאו טומה ופרינסיפה, סנגל, סיירה לאון, סווזילנד, טנזניה, טוגו, אוגנדה, זמביה וזימבבואה.

הן חיות בסוואנות מיוערות ויערות גשם וניזונות מעצי פירות שונים: עצי פיקוס שונים כמו השקמה והתאנה וכן צמחי קסין (Cassine), הצמח מהמין Pappea capensis, פירות שיזף ופירות Diospyros. הן ניזונות גם מפירות שסק ותותי עץ ואפילו מנבלות. יונים אלה לא נודדות רחוק והן מקננות על עצים גדולים. הן נטרפות על ידי עופות דורסים, נחשים וחתולים.

**תת-מינים**:

* Treron calvus calvus
* Treron calvus ansorgei
* Treron calvus brevicera
* Treron calvus chobiensis
* Treron calvus clayi
* Treron calvus damarensis
* Treron calvus delalandii
* Treron calvus gibberifrons
* Treron calvus glauca
* Treron calvus granti
* Treron calvus granviki
* Treron calvus nudirostris
* Treron calvus orientalis
* Treron calvus poensis
* Treron calvus salvadorii
* Treron calvus schalowi
* Treron calvus sharpei
* Treron calvus uellensis
* Treron calvus virescens
* Treron calvus vylderi
* Treron calvus wakefieldii

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **יונה ירוקה אפריקנית** בוויקישיתוף
* יונה ירוקה אפריקנית, באתר ITIS (באנגלית)
* יונה ירוקה אפריקנית, באתר NCBI (באנגלית)
* יונה ירוקה אפריקנית, באתר Animal Diversity Web (באנגלית)
* יונה ירוקה אפריקנית, באתר האנציקלופדיה של החיים (באנגלית)
* יונה ירוקה אפריקנית, באתר GBIF (באנגלית)
* יונה ירוקה אפריקנית באתר biodiversityexplorer

הערות שוליים
------------

1. ↑  יונה ירוקה אפריקנית באתר הרשימה האדומה של IUCN
**ניוואה** (בגרמנית: **Nivea**) היא חברת מוצרי טיפוח גרמנית המתמחה בטיפוח עור, פנים וגוף.

היסטוריה
--------

ניוואה שייכת לחברה גרמנית מהמבורג בשם Beiersdorf Global AG.

החברה נוסדה בשנת 1882 על ידי Paul Carl Beiersdorf, ובשנת 1890 נמכרה לאוסקר טרופלוביץ (אנ'), רוקח יהודי מהעיר גליביצה.

החברה מפתחת מוצרים לטיפוח פנים, שיזוף, הגנה מפני השמש, שמפו, קרם גוף, דאורדורנטים ועוד.

הסימן המסחרי "Nivea" הופקע במדינות רבות בגלל מלחמת העולם השנייה, זכויות הסימן המסחרי שהוחרמו נרכשו על ידי Beiersdorf.

במהלך 1980, המותג Nivea התרחב לשוק גלובלי רחב יותר.

בבעלות ניוואה בין היתר המותגים המוכרים הבאים:

Eucerin, La Prairie, Labello וHansaplast/Elastoplast.

ניוואה נתנה חסות למספר מותגי ספורט ביניהם: ריאל מדריד בספרד, מילאן באיטליה ופריז סן-ז'רמן בצרפת ובישראל למכבי תל אביב.

ביקורת
------

באוגוסט 2010 פרסמה ניוואה פרסומת בה מוצג גבר שחור ממוצא אפריקאי כחסר תרבותי והוראת ציווי אליו כאילו מדובר בעבד אשר מתייחסת לעבדות האפרו אמריקאית בארצות הברית.

בעקבות הביקורת ניוואה הסירה אותו ופרסמה מודעת התנצלות.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ניוואה** |
| ויקישיתוף תמונות ומדיה בוויקישיתוף: **ניוואה** |

* 

* אתר האינטרנט הרשמי של ניוואה (בספרדית)

* אתר האינטרנט הרשמי של ניוואה (בצרפתית)

* אתר האינטרנט הרשמי של ניוואה (בגרמנית)
* ניוואה, ברשת החברתית פייסבוק

* ניוואה, ברשת החברתית טוויטר

הערות שוליים
------------

1. ↑  "ניוואה תמשיך להעניק חסות למכבי תל אביב". *ניוואה תמשיך להעניק חסות למכבי תל אביב*. נבדק ב-2018-08-19.
2. ↑  "השד העדתי מתעורר בארה"ב: NIVEA מתנצלת על פרסומת גזענית נגד שחורים". *Bizportal*. נבדק ב-2018-08-19.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15926741s (data)
* ISNI: 0000 0001 0659 2674
* LCCN: nb2010031090
* SUDOC: 130334731
* VIAF: 128300383
* WorldCat: lccn-nb2010031090

 |
בתורת החוגים, איבר r בתחום פריקות יחידה נקרא **חופשי מריבועים** או **חסר ריבועים** אם לא קיים ריבוע לא טריוויאלי המחלק את r. באופן פורמלי, r חופשי מריבועים אם כל s המקיים {\displaystyle s^{2}\mid r} הוא בהכרח איבר הפיך (ואז הריבוע מחלק כל איבר בחוג).

שלם חופשי מריבועים
------------------

בחוג השלמים, מספר חופשי מריבועים הוא מספר שבפירוק שלו לגורמים ראשוניים כל מספר ראשוני מופיע פעם אחת לכל היותר. לדוגמה, המספר 266 הוא חופשי מריבועים משום ש-{\displaystyle 266=2\cdot 7\cdot 19} ואילו 20 אינו חופשי מריבועים משום ש-4 {\displaystyle (2^{2})} מחלק אותו. שלם חופשי מריבועים שווה לרדיקל שלו. לכל מספר שלם יש הצגה יחידה כמכפלה של שלם חופשי מריבועים ומספר ריבועי (כש-1 נחשב גם חופשי מריבועים וגם ריבוע).

### הוכחה

יהי {\displaystyle n=\prod \_{i=1}^{m}p\_{i}^{n\_{i}}} כאשר {\displaystyle p\_{1},...p\_{m}} שונים, ו{\displaystyle n\_{i}} מייצג את מספר הפעמים שp\_{i} מופיע בהצגה של n. נקבל: {\displaystyle n=\left(\prod \_{i=1}^{m}p\_{i}^{\left\lfloor {\frac {n\_{i}}{2}}\right\rfloor }\right)^{2}\cdot \left(\prod \_{i=1}^{m}p\_{i}^{n\_{i}\!\!\!\mod \!2}\right)}, מכפלה של מספר ריבועי ומספר חסר ריבועים.
דגם בלון שהוצג באירוע החשיפה של פרויקט לון
**פרויקט לון** (באנגלית: **Project Loon**), או **הפרויקט המטורלל**, היה מיזם של חברת אלפאבית (חברת האם של גוגל) במטרה לספק שירותי אינטרנט בצורה נוחה יותר עבור אנשים שגישתם אל הרשת מוגבלת, ובכך לגשר על הפער הדיגיטלי בין בני האדם ברחבי העולם. הפרויקט התמקד בשיגור בלוני הליום לשכבות העליונות של האטמוספירה, ותוכנן שבלונים אלו ישאו עליהם את הציוד המאפשר חיבור לאינטרנט.

ב-22 בינואר 2021 פורסם כי הפרויקט יופסק וייסגר מכיוון שלא הצליח להגיע לרמת עלויות גבוהה מספיק כדי להיות אטרקטיבי למפעילי מערכות התקשורת, ולא הצליח להביא פתרונות שיתגברו על מכשולים שונות, הן בתחום הטכנולוגיה והן ביישום והפעלת הפרויקט.

סקירה כללית
-----------

במסגרת פרויקט לון פותחו בלוני הליום דקיקים באותה מעבדה שבה פותחו הטכנולוגיות החדישות של גוגל גלאס ושל ווימו. הבלונים ישדרו לכל חלקי העולם את תקשורת הנתונים של האינטרנט באופן אלחוטי, וזאת בזמן שהם מרחפים ברוח. עד כה נערכו מספר שיגורים ניסיוניים, ותקוותם של יוזמי הפרויקט היא שבלוני ההליום יצליחו להגיע לגובה של 20 ק"מ מעל פני כדור הארץ - בסטרטוספירה. לפי הצפי, הבלונים יאפשרו חיבור נוח יותר לרשת לכ-2.2 עד כ-4.8 מיליארדי בני אדם ברחבי העולם ובעיקר בארצות אסיה ואפריקה, שם נאלצים רבים לנדוד ממקום למקום כדי להתחבר לרשת.

לפי התוכנית, ישוגרו לאוויר כ-300 בלונים שייצרו טבעת על קו הרוחב הדרומי 40, עליו ממוקמות המדינות ניו זילנד, אוסטרליה, צ'ילה, אורוגוואי, פרגוואי וארגנטינה. במסגרת הניסויים המוקדמים שיגרה גוגל את בלוני ההליום מספר פעמים בשבוע בעמק הסיליקון, מה שהביא ללא מעט דיווחים בתקשורת המקומית על עדויות לעב"מים.

כל בלון צפוי להעניק שירותי אינטרנט לשטח שגודלו כ-1,250 קמ"ר, ללא הבחנה בין סוגי שטחים שונים. על מנת להשתמש בשירותי האינטרנט של פרויקט לון יהיה צורך במקלט מיוחד המתאים לרשת של פרויקט לון. הבלונים ישייטו בשכבת הסטרטוספרה, בה יש שכבות אוויר בעלי כיווני רוח קבועים, כך שבעזרת עלייה או ירידה בין השכבות ניתן יהיה לשלוט בבלון. בלוני ההליום צפויים להיות מקושרים לאנטנות מיוחדות על פני הקרקע: כל אנטנה מתקשרת עם הבלון שנמצא מעליה, וכל בלון מתקשר עם הבלונים שמסביבו כברשת אריג בתדרי ה-ISM, ומעביר את המידע בחזרה לתחנות ממסר קרקעיות, המתחברות לספקי האינטרנט המקומיים. הבלונים ייטענו לפי התוכנית מאנרגיית השמש ויישלטו מתחנת הבקרה של הפרויקט.

עיצובם המיוחד של המשדרים והבלונים הוא האמור ליצור יכולת של שידור בפס רחב ולמרחקים עצומים.

קישורים חיצוניים
----------------

ויקישיתוף מדיה וקבצים בנושא **פרויקט לון** בוויקישיתוף
* 

* אתר האינטרנט הרשמי של פרויקט לון
* פרויקט לון, ברשת החברתית פייסבוק
* אתר הפרויקט
* סרטון הסברה על טכנולוגיית פרויקט לון, באתר יוטיוב
* סרטון הצגה של מטרת הפרויקט, באתר יוטיוב
* אי-פי, הבלונים של גוגל יביאו אינטרנט לכולם, באתר הארץ, 15 ביוני 2013
* איתי מקמל, אינטרנט לכולם: גוגל חושפת את "פרויקט לון" שיהפוך את העולם למקוון יותר, טיג'יספוט, 15 ביוני 2013
* יוסף פאר, ‏גוגל, בלונים, ואינטרנט לאפריקה: הכירו את Project Loon, באתר כיכר השבת, 16 ביוני 2013
* סוכנויות הידיעות, ביל גייטס לועג לפרויקט האינטרנט הכפרי של גוגל, באתר TheMarker‏, 12 באוגוסט 2013
* מעקב אחר בלונים בזמן אמת (הזינו HBAL בתיבת החיפוש)

הערות שוליים
------------

1. ↑  אתר למנויים בלבד נמרוד הלפרן, נסגר פרויקט הבלונים של גוגל שהיה אמור לחבר את כל העולם לאינטרנט, באתר TheMarker‏, 22 בינואר 2021
2. ↑  Paresh Dave,‏ Alphabet shutting Loon, which used balloon alternative to cell towers, באתר רויטרס, 22 בינואר 2021
**פסיון ירוק** (שם מדעי: *Phasianus versicolor*) הוא מין של עוף קרקע דמוי תרנגול מהסוג פסיון. הוא אנדמי לארכיפלג והוא הציפור הלאומית של יפן. הוא קרובו לסוג של המין פסיון מצוי. אין עדין הסכמה גמורה על סיווגו כי יש המסווגים אותו כתת-מין של פסיון מצוי, אך רוב החוקרים מסווגים אותו כמין נפרד.

אורך הפסיונים הזכרים 75-89 ס"מ ומשקלם 0.9-1.1 ק"ג. הנקבות קטנות יותר, אורכן 21-28 ס"מ ומשקלם 0.8-0.9 ק"ג. הפסיון הירוק דומה במידותיו לפסיון מצוי, אלא שצבעיו שונים: גופו ירוק וצווארו כחול. הראש בעל כרבולת אדומה גדולה. הכנפיים והזנב אפורים ומפוספסים בשחור בקצה. הנקבות אינן צבעוניות אלא מחאפיינות בצבעי הסוואה חומים. 

פסיון זה חי בטבע באיים היפנים הונשו, שיקוקו וקיושו וכן באיים קטנים יותר. הוא הופץ גם להוואי ולארצות הברית שם הוא ניצוד לשם ספורט. בתי הגידול שלו הם יערות, שדות גבוהים, כרי דשא והרים.

מצב השימור של הפסיון הירוק מוגדר ללא חשש.

קישורים חיצוניים
----------------

ויקישיתוף מדיה וקבצים בנושא **פסיון ירוק** בוויקישיתוף
* פסיון ירוק, באתר ITIS (באנגלית)
* פסיון ירוק, באתר NCBI (באנגלית)
* פסיון ירוק, באתר Animal Diversity Web (באנגלית)
* פסיון ירוק, באתר GBIF (באנגלית)

הערות שוליים
------------

1. ↑  פסיון ירוק באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00566050

 |
קוריאהקוריאה
זהו שם קוריאני; שם המשפחה הוא ג'אנג. 

**ג'אנג דונג-וו** (בקוריאנית: **장동우**; ‏‏נולד ב־22 בנובמבר 1990), לרוב מקוצר ל**דונג-וו** הוא זמר-יוצר, ראפר, רקדן ושחקן דרום קוריאני. הוא משמש כראפר ראשי ורקדן מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. דונג-וו יחד עם חבר הלהקה, הו-יא עשו את הופעת הבכורה שלהם כתת-להקה, אינפיניט H ב-11 בינואר 2013 עם הוצאתו לאור של האלבום שלהם, *Fly High*.

ביוגרפיה
--------

לפני הופעת הבכורה שלו דונג-וו היה מתאמן במשך שנים רבות תחת חברת התקליטים JYP אנטרטיינמנט. דונג- וו היה בבית ספר באותה כיתה יחד עם החבר הבכור של להקת אקסו, זיו-מין והם חברים טובים עד היום.
ב-15 בפברואר סיים דונג-וו את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, אל, הו-יא, סונג-יאול וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011.

קריירת מוזיקה
-------------

### אינפיניט

 ערך מורחב – **אינפיניט**  

דונג-וו עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010.

### אינפיניט H

 ערך מורחב – **אינפיניט H**  

דונג-וו יחד עם חברו ללהקה, הו-יא עשו את הופעת הבכורה שלהם כתת-הלהקה  Hאינפיניט, תת-הלהקה הרשמית הראשונה של הלהקה אשר נוצרה בשנת 2012. הם הוציאו לאור את האלבום הראשון שלהם ששמו *Fly High*. ב-26 בינואר 2015, הצמד עשו קאמבק והוציאו לאור את האלבום השני שלהם, *Fly Again*.

### פעילויות אחרות

לפני הופעת הבכורה שלו, דונג-וו לצידו של הו-יא רקדו כרקדני ליווי עבור הלהקה Epik High במהלך ההופעות שלהם עבור השיר, "Run".

קישורים חיצוניים
----------------

ויקישיתוף מדיה וקבצים בנושא **ג'אנג דונג-וו** בוויקישיתוף
* 

* אתר האינטרנט הרשמי של ג'אנג דונג-וו
* ג'אנג דונג-וו, ברשת החברתית טוויטר

* ג'אנג דונג-וו, ברשת החברתית אינסטגרם

* ג'אנג דונג-וו, באתר MusicBrainz (באנגלית)

* ג'אנג דונג-וו, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: de8848b9-e15d-41fd-8cf2-88e851e3a949

 |
**רוחו של ורמיר מדלפט היכולה לשמש כשולחן** (באנגלית: **"The Ghost of Vermeer of Delft Which Can Be Used As a Table"**) הוא ציור משנת 1934 של הצייר הסוריאליסטי הספרדי סלבדור דאלי.

היצירה מתייחסת לצייר ההולנדי יוהנס ורמיר וליצירתו הידועה "אמנות הציור", בה מוצג האמן מגבו. בדומה לכך, מוצגת במרכז היצירה דאלי דמות אדם בתנוחת כריעה עם גבו לצופה. השיער הארוך, הכובע והלבוש המפוספס בשחור ולבן מרמזים כי זו דמותו של ורמיר כפי שהיא מופיעה בציורו הוא. אולם דמותו של ורמיר ביצירה זו היא דו-ממדית, מוצלת ושחורה וחסרת עומק, ובכך מרמז דאלי שמדובר ברוח ולא באדם חי. רגל ימין של הדמות הכורעת ניצבת בזווית ישרה וירכהּ מוארכת באופן לא פרופורציונלי לשאר מידות הגוף, ויוצרת מעין שולחן שעליו מונחים בקבוק יין וכוס. ידהּ הימנית של הדמות נתמכת בקב.

היצירה מוצגת במוזיאון סלבדור דאלי בסיינט פיטרסברג שבמדינת פלורידה בארצות הברית, בהשאלה מאוסף E. ו-A. Reynolds Morse. דאלי צייר את היצירה בשמן על לוח בגודל 24 על 18 ס"מ.

קישורים חיצוניים
----------------

The Ghost of Vermeer of Delft Which Can Be Used as a Table

הערות שוליים
------------



1. ↑  The Ghost of Vermeer of Delft Which Can Be Used As a Table by Salvador Dali, www.dalipaintings.com (באנגלית)
2. ↑  "The Ghost of Vermeer of Delft Which Can Be Used As a Table, 1934", Most famous paintings (באנגלית)
כנסיית סנטה מריה דל אנימה
**סנטה מריה דל אנימה** (באיטלקית: **Santa Maria dell'Anima**; בתרגום לעברית: מרים הקדושה של הנפשות) היא הכנסייה הלאומית של דוברי הגרמנית הקתולים ברומא (הסמל עם הנשרים התלוי על התקרה מעל למזבח מראה שהכנסייה גרמנית). כנסיית הרנסאנס נמצאת במרכז העיר רומא בסמוך לכיכר נבונה. 

האפיפיור "הגרמני" אדריאנוס השישי קבור בכנסייה. הפסל על מצבתו מראה את האפיפיור שוכב ופניו מלאות יאוש. האפיפיור הגרמני היחיד עד לבחירת בנדיקטוס השישה עשר לא צלח בתוכניותיו הרבות להעביר רפורמות בכנסייה הקתולית. אויביו ברומא היו רבים ויש הסבורים שהוא הורעל.

השם של הכנסייה בא מהציור על החזית, בו רואים את מרים עם שתי נפשות.

בשורש שימשה הכנסייה מעון לעולי הרגל הגרמנים שבאו לרומא במאה ה-14. למעון נוספה כנסייה בין השנים 1431 ו-1433. 
בשנת 1523 הושלם שיפוץ המעון והכנסייה שנוהל על ידי יוהנס בורקרד.
הכנסייה שימשה מקום קבורה לאישים גרמנים שגרו ברומא או שעלו לרגל לעיר. מצבת קברו של הקרדינל שינר נבזזה ב-1527.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סנטה מריה דל אנימה** |

| עיינו גם בפורטל: |
| --- |
|  | **רומא** |

* 

* אתר האינטרנט הרשמי של סנטה מריה דל אנימה (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4402265-7
* LCCN: nr00021806
* VIAF: 258932864
* WorldCat: lccn-nr00021806

 |
אין לבלבל עם אין לבלבל ערך זה עם הערך "וסילי פטרנקו", העוסק במנצח רוסי אחר.

**קיריל גארִיֶיביץ פֶּטרֶנקו** (ברוסית: **Кирилл Гарриевич Петренко**; נולד ב-11 בפברואר 1972) הוא מנצח יהודי-רוסי המשמש בתפקיד המנצח הראשי של הפילהרמונית של ברלין.

ביוגרפיה
--------

פטרנקו נולד באומסק, ברית המועצות. לימודי המוזיקה שלו החלו בעיר הולדתו ונמשכו באוסטריה כאשר עבר לשם עם משפחתו בשנת 1990. בילדותו למד נגינה בפסנתר והופיע לראשונה בפומבי בהיותו בן 11 כפסנתרן עם התזמורת הסימפונית של אומסק. הוא ניצח לראשונה על אופרה ב"הבה ונעשה אופרה" מאת בנג'מין בריטן, ובעקבותיה התמנה לקפלמייסטר בפולקסאופר של וינה בעונת 1997 - 1998. ב-1999 התמנה למנהל המוזיקלי בבית האופרה של מיינינגן, משרה בה כיהן עד 2002. מינוי זה הציב אותו כמנהל המוזיקלי הצעיר ביותר של בית אופרה בגרמניה בכל הזמנים. לאחר מכן כיהן במשך חמש שנים כמנהל מוזיקלי של הקומישה אופר בברלין (2007-2002). בשנת 2013 התמנה למנהל המוזיקלי של האופרה הממלכתית של בוואריה ובכהונתו זו המשיך עד עונת 2019–2020.

במשך השנים ניצח בבתי אופרה מן החשובים בעולם, בהם המטרופוליטן אופרה בניו יורק, בית האופרה המלכותית, קובנט גארדן בלונדון, האופרה של וינה, גראן תיאטרו ליסאו בברצלונה, האופרה של ליון, האופרה בסטיל בפריז, האופרה הממלכתית של בוואריה במינכן, האופרה של דרזדן, והאופרה של פרנקפורט. 

פטרנקו הרבה לנצח גם בפסטיבלי מוזיקה באירופה, בהם מאג'ו מוזיקלה פיורנטינו בפירנצה, פסטיבל קלאנבוגן בווינה, פסטיבל אדינבורו ופסטיבל ונציה. כמו כן ניצח על תזמורות חשובות, בהן הפילהרמונית של ברלין, התזמורת הממלכתית של בוואריה, התזמורת הפילהרמונית של לונדון, התזמורת הפילהרמונית של לוס אנג'לס, תזמורת רדיו בוואריה, תזמורת קליבלנד, תזמורת הגוונדהאוס של לייפציג והתזמורת הפילהרמונית הישראלית.

קישורים חיצוניים
----------------

ויקישיתוף מדיה וקבצים בנושא **קיריל פטרנקו** בוויקישיתוף

* קיריל פטרנקו, באתר ספוטיפיי
* קיריל פטרנקו, באתר AllMusic (באנגלית)
* קיריל פטרנקו, באתר MusicBrainz (באנגלית)
* קיריל פטרנקו, באתר Discogs (באנגלית)
* חגי חיטרון, "הכריזמה של פטרנקו", באתר הארץ, 29 באוקטובר 2015
* איתמר זוהר, "קיריל פטרנקו, המנצח הבא של הפילהרמונית ברלין", באתר הארץ, 15 ביוני 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007406739505171
* BIBSYS: 7051664
* CiNii: DA16484063
* GND: 135356296
* ISNI: 0000 0000 8415 9115
* LCCN: n2006032411
* MusicBrainz: 11395c65-588d-4a8f-b365-47d1f39a03c7
* NKC: xx0188474
* VIAF: 120076402
* WorldCat: lccn-n2006032411

 |
**גטו דז'** (ברומנית: **Ghetoul Dej**) היה גטו נאצי לאירופאים יהודים במהלך מלחמת העולם השנייה. הגטו היה ממוקם בדז', מחוז סולנוק-דובוקה, ממלכת הונגריה (כיום: בדז', מחוז סולנוק-דובוקה, רומניה) כיוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר מבצע מרגרטה.

היסטוריה
--------

ב-30 באפריל 1944 כינס ינוש שילינג, סגן הממונה על מחוז סולנוק-דובוקה, ישיבה לדיון בביצוע הגטואיזציה במחוזו. ב-3 במאי 1944 הורה ראש העיר ינו ורס להקים את גטו דז' ביער בונגור, מרחק של כמה קילומטרים מהעיר. תחילה נאלצו היהודים לשהות בגטו תחת כיפת השמים, ולאחר זמן מה נבנו בגטו בקתות מקורות עץ שהובאו ממנסרות שהיו בעבר בבעלות יהודים מהמחוז. מסילת רכבת שעברה בקרבת הגטו שימשה לאחר מכן לגירושים. בתוך ימים אחדים, רוכזו בגטו דז' כ-7,800 יהודים, ובהם יהודי דז' ויהודי מחוז סולנוק-דובוקה. השמירה על הגטו הייתה בידיהם של שוטרים מקומיים ושל כ-40 ז'נדרמים הונגרים בפיקודו של אמיל טקץ'.

נשיא המועצה היהודית שפעלה בגטו היה פרנץ אורדנטליך. רופאים יהודים הורשו להמשיך להתגורר בעיר. ארבעה רופאים טיפלו בתושבי הגטו, והרופא הראשי מביניהם היה ד"ר אוסקר אנגלברג.

בגטו פעל בית תמחוי, אך עמדה לרשותו אספקה דלה. מדי יום הוקצו כמה גברים לעבודה בעיר. רבים הועסקו בהסבת בית הכנסת הגדול למחסן. חוקרים עינו את תושבי הגטו כדי שיגלו היכן הסתירו את חפצי הערך שלהם.

בימי קיומו של הגטו, כחודש ימים, מתו בו 25 בני אדם. כמה מיושבי הגטו ובהם הרב יוז'ף פנט, רבה של נגילונדה, עם תשעה מבני משפחתו, הצליחו לברוח.

תושבי הגטו גורשו לאושוויץ בשלושה טרנספורטים שיצאו ממנו ב-28 במאי וב-6 וב-8 ביוני 1944.

הערות שוליים
------------

1. ↑  יד ושם, דש (Dés), באתר www.yadvashem.org
**ריי נגד בלייר** היה פסק דין שניתן בידי בית המשפט העליון של ארצות הברית בשנת 1952. במוקד פסק הדין עמדה שאלת האלקטור הסורר. האם יש זכות למפלגה הדמוקרטית באלבמה לדרוש מכל מי שמעוניין להתמודד על תפקיד אלקטור בחבר האלקטורים להתחייב להצביע לכל מועמד שהמפלגה הדמוקרטית תציב. רוב השופטים השיבו על השאלה בחיוב. הם אמנם לא הכריעו שניתן להטיל סנקציות על האלקטור אם יפר התחייבותו (דבר שחוקיותו אושרה רק בפסק דין צ'יאפאלו נגד וושינגטון, פסק דין מאוחר בהרבה מ-2020). אבל הם קבעו שהמבנה המפלגתי שלבשה הפוליטיקה האמריקנית אחרי כינון החוקה והעובדה ששמות האלקטורים כבר מוסרים מפתקי ההצבעה תואמים למצב שבו האלקטור יהיה נטול שיקול דעת.

בדעת המיעוט קבע השופט רוברט ה. ג'קסון בהסכמת השופט דאגלס, שהחוקה מאפשרת לאלקטורים חופש הצבעה. אף שקיים מנהג שהאלקטור מצביע לפי מפלגתו אין ביכולת המנהג לבטל חוקה. הוא השווה את מצב חבר האלקטורים בעקבות הפסיקה לצפידת מוות. השופט הביע אהדתו לרעיון שלפיו חבר האלקטורים כולו יבוטל והנשיא ייבחר בבחירה ישירה. ברקע העתירה עמדה הגישה הגזענית של מועמדים לאלקטורים שלא רצו להצביע בעד מועמד ארצי שהמפלגה תכתיר ושיהיה אוהד לזכויות השחורים. אף על פי כן הטעים השופט ג׳קסון שבטווח הארוך ובנסיבות העתיד המשתנות אין זה פרוגרסיבי או ליברלי לאפשר למנגנון המפלגה הארצי לכפות רצונו על אלקטורים מדינתיים וליטול מהם את שיקול הדעת.

הערות שוליים
------------

1. ↑
פרי הג'ק
**פרי הג'ק** (שם מדעי: ***Artocarpus heterophyllus*** או ***A. heterophylla***; בעברית **לחמן שונה עלים** או **ג׳קפרוט**, מאנגלית מדוברת: **Jackfruit**) הוא מין של עץ ממשפחת התותיים הגדל באזורי שפלה טרופיים בדרום ודרום-מזרח אסיה, אשר הפרי שלו נפוץ כמאכל.

תיאור
-----

הפרחים גדלים על גבי הגזע (קאוליפלורה). הפרי הגדל יוצא היישר מהגזע או מענף צידי. קליפתו החיצונית מגובששת וחרוצה בחריצים בכל חלקיה. הפרי מרובה זרעים העטופים בציפה בשרנית אכילה. פנים הפרי צהוב בעיקרו. טעמו ייחודי, ריחו חזק ואופייני ומרקמו סיבי ועדין. פירות העץ הם מבין פירות המאכל הגדולים ביותר בעולם. פרי בודד עשוי לעלות על משקל של 36 ק"ג, להגיע לאורך של 90 ס"מ ולקוטר של 50 ס"מ. בארצות שונות במזרח הרחוק הוא נחשב לפרי נפוץ, עממי וזול, הגדל בחצרות בתים ונמכר ברחובות. פרי הג'ק מוכר כפרי הלאומי של בנגלדש.

זנים
----

קיימים שלושה זנים לפרי הג'ק:

1. **פרי ג'ק קשה** - הפרי נשאר קשה גם לאחר שהוא מבשיל.
2. **פרי ג'ק סוסו** (sosso) - הפרי נהיה רך לאחר שמבשיל.
3. **פרי ג'ק דבש** - תוך הפרי נוזלי וטעמו מתוק מאוד.

בישראל
------

העצים הראשונים הובאו לארץ ישראל בשנות ה-30 של המאה ה-20 וניטעו ברחובות ובצריפין. העצים נשאו פירות במשך כמה עונות אך לבסוף מתו עקב הזנחה. בתחילה גידלו בארץ שני עצים בגן האיקלום שבפקולטה לחקלאות ברחובות ומספר עצים בודדים בסביבות הכנרת. עץ נוסף גודל באזור עתלית בכניסה הצפונית במקום שבו נמצאים עצי הוושינגטוניה הגבוהים, זכר לחוות הניסיונות של אהרונסון שהייתה באזור.

את פרי המאכל ניתן להשיג משומר בצורת לפתן או בצורה קפואה בחנויות המוכרות מצרכים מהמזרח הרחוק. הפרי הטרי אינו משווק בישראל נכון לשנת 2010.

ראו גם
------

* עץ הלחם

קישורים חיצוניים
----------------

ויקישיתוף מדיה וקבצים בנושא **פרי-הג'ק** בוויקישיתוף
* פרי-הג'ק, באתר ITIS (באנגלית)
* פרי-הג'ק, באתר NCBI (באנגלית)
* פרי-הג'ק, באתר האנציקלופדיה של החיים (באנגלית)
* פרי-הג'ק, באתר Tropicos (באנגלית)
* פרי-הג'ק, באתר GBIF (באנגלית)
* פרי-הג'ק, באתר The Plant List (באנגלית)
* פרי-הג'ק, באתר IPNI (באנגלית)
* פרי-הג'ק, באתר אנציקלופדיה בריטניקה (באנגלית)
* העמותה לפירות אקזוטיים בישראל
* סרטון באנגלית המתאר את ההכנה למאכל של פרי-הג'ק, סרטון באתר יוטיוב
* Jackfruit the "vegan sensation" that saved Sri Lanka - מאתר ה-BBC

הערות שוליים
------------

1. ↑  "עץ הלחם וקרוביו", העמותה לפירות אקזוטיים בישראל
2. ↑  שם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590773905171
* GND: 4390049-5
* LCCN: sh2012002890

 |
**קוּנִי-קוּנִי** (באנגלית: **Kunekune**) הוא גזע קטן ושעיר במין חזיר בר שבסוג חזיר, שמוצאו בניו זילנד. 

צבעיו של הקוני-קוני נעים בטווח רחב משחור-לבן, לבן, זהבהב, חום בהיר ועד חום. מבנה גופו גוצי עגלגל, ורגליו קצרות, ומכאן שמו במאורית (שפירושו "שמן ועגלגל"). למרבית חזירי הקוני-קוני צומחים תחת הלסת התחתונה שני גדילים. לקוני-קוני מזג שלו וידידותי, ובעקבות כך מרבים לגדל אותו כחיית מחמד.

המדענים נוטים להאמין כי במקור מוצאו מאסיה, וכי הוא הגיע לניו זילנד בתחילת המאה ה-19 על ידי סוחרים או ציידי לווייתנים. הקוני-קוני אומץ על ידי המאורים, שגידלו אותו ואף נתנו לו את שמו. בסוף שנות ה-70 של המאה ה-20, עמד חזיר זה בפני סכנת הכחדה, וההערכה היא שנותרו כ-50 פרטים בלבד.

המין ניצל בזכות מייקל ויליס וג'ון סימיסטר, בעלי פארק ספארי, שהצליחו לאסוף 18 פרטים, אשר היוו בסיס לתוכנית הצלה למין. בשנת 2015 הקוני-קוני מסווג במצב שימור "פגיע". 

כיום מגדלים את הקוני-קוני בניו זילנד, באנגליה ובארצות הברית, והמגדלים מאורגנים באגודות רשומות.

קישורים חיצוניים
----------------

ויקישיתוף מדיה וקבצים בנושא **קוני-קוני** בוויקישיתוף
* Kunekune, באתר אוניברסיטת המדינה של אוקלהומה (באנגלית)
* The New Zealand Kunekune Association, באתר הבית של האגודה בניו זילנד (באנגלית)
* The British Kunekune Pig Society, באתר הבית של האגודה באנגליה (באנגלית)
שגיאות פרמטריות בתבנית:קבוצת כדורגל   
פרמטרים [ אתר ] לא מופיעים בהגדרת התבנית 

**מועדון הכדורגל קרטרו** הוא מועדון כדורגל מקסיקני מהעיר קרטרו שבמדינת קרטרו. כיום הקבוצה משחקת בליגת העל המקסיקנית, בעבר הקבוצה כללה שחקני כדורגל כגון: רונאלדיניו ואנטוניו ולנסיה.

היסטוריה
--------

הצעת הפדרציה המקסיקנית לכדורגל בשנת 1949 הביאה ליצירת "סגונדה דיוויזיון" לקידום הספורט. התאריך הרשמי להקמת הקבוצה הוא ה-8 ביולי 1950.
בשנת 2002, קבוצת "סי אפ לה פיאדד" מהליגה העל הוזזה מעיר לה פיאדד בכדי לשחק בסנטיאגו דה קרטרו, שם נשארה למשך שנתיים תחת השם "קרטרו". הקבוצה הראתה ביצועים נמוכים במשך ארבע עונות. לאחר מכן, בשנת 2004, הוחלט להפחית את מספר הקבוצות בליגת העל המקסיקנית מ-20 ל-18, ובחרה להוציא את שתי הקבוצות עם המצב הכלכלי הגרוע ביותר,ביניהם נמנתה גם קרטרו. ב-28 במאי 2006, קרטרו עלתה לליגה העל המקסיקנית לאחר שניצחה את פואבלה. לאחר עונת 2007-08 בליגת המשנה המקסיקנית, בה הקבוצה לא הצליחה להגיע לפלייאוף, דברים השתנו ב-2008. קרטרו, הפכה לקבוצה ההתקפית המסוכנת ביותר בליגה והשיגה את מספר הנקודות הגבוה ביותר בליגת המשנה. בין השנים 2002 ל-2012, הקבוצה חוותה ירידות ועליות, עם רגעים חשובים כמו הזכייה בליגת המשנה והעלייה לליגה הבכירה. הקבוצה נתקלה בקשיים כלכליים ושינויים בבעלות. ואף נתקלה באיסורים ובעיות אלימות על ידי הקהל שלה ב-2022, שתובילו להעברת הקבוצה לבעלות אחרת.

קישורים חיצוניים
----------------

ויקישיתוף מדיה וקבצים בנושא **קרטרו.** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------



| מקסיקומקסיקו ליגת העל המקסיקנית, עונת 2019/2020 |
| --- |
| 

|  |
| --- |
| אוניברסידד נסיונל • אתלטיקו סן לואיס • גוודלחרה • אמריקה • אטלס • חוארס • טולוקה • טיגרס • טיחואנה • לאון • מונטריי • מונרקס מורליה • נקקסה • סנטוס לגונה • פואבלה • פצ'וקה • קרוס אסול • קרטרו |

 |
**אנמוקס** (מאנגלית: **AN**aerobic **AMM**onium **OX**idation) הוא תגובה אנאירובית שבה הופכים אמוניום וניטריט בתגובת קומפרופרציונציה לחנקן אטמוספירי ומים תוך שחרור אנרגיה. בתנאים סטנדרטיים האנרגיה המשוחררת ( ∆G) היא 358kj. [דרוש מקור]

NH4+ + NO2− → N2 + 2H2O.

PentacycloanammoxicAcid - חומצת שומן המכילה 5 יחידות ציקלובוטאן בקצה השרשרת הפחמימנית.
התהליך היה מפתיע מפני שעד אז חשבו שניתן לצרוך אמוניום רק בנוכחות חמצן. בתגובה, אמוניום משמשת כמקור אנרגיה, ניטריט כקולט אלקטרונים ופחמן דו-חמצני כמקור פחמן.
התהליך נחזה על ידי מרג'ורי סטפנסון (Stephenson 1930 "Bacterial metabolism") ולאחר מכן בצורתו הישרה על ידי ברודה (Broda 1976). החיידקים עצמם נמצאו לראשונה בתהליך טיהור שפכים, שם צורוני החנקן האלו נפוצים. בטבע נמצאו בים השחור ובקוסטה ריקה, שם מתקיימים התנאים של העדר חמצן ונוכחות אמוניום וניטריט.
החיידק המדובר הוא בקטריה הגדל לאט ובעל ממברנה חיצונית ופנימית. הממברנה הפנימית בנויה מליפידים המכילים יחידות צמודות של ציקלובוטאן (מולקולה נדירה מאוד בטבע - בנויה משרשרת טבעות פחמן מרובעות שבסופה שרשרת חומצת שומן רגילה). 

בממברנה זו מתקיימת כימיה מיוחדת - שימוש בהידרזין וב NO הנוצרים ונצרכים בממברנה הפנימית.

ראו גם
------

* חנקן
* מחזור החנקן
* אל-אווירני

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אנמוקס** |

* תיאור התהליך הביולוגי
**מבע משולב** הוא אחד מסוגי המבע בספרות. המבע המשולב הוא טכניקה ספרותית בה דיווחו החיצוני של המספר על דבריה של דמות ספרותית משלב פריטים מתודעתה. המבע המשולב יוצר עומק וריבוי רבדים בכך שהוא מאפשר לקורא לראות את המתואר מנקודת תצפית מורכבת, תוך ביקורת של המספר. המבע המשולב התפתח בזרם התודעה והוא מאפשר לקורא לצפות בדחפים, בפחדים ובצורת החשיבה של דמות.

הגדרה
-----

המבע המשולב נמצא בין המבע הישיר (או הציטוט) ובין המבע העקיף. במבע הישיר משתמשים במילותיה של הדמות עצמה (למשל: "אני רעב כל כך," הוא חשב), במבע העקיף משתמשים במילותיו המדווחות של המספר (הוא חשב שהוא רעב מאוד). במבע המשולב משתמשים בדרך ביניים, הנראית כך: "כמה שהוא רעב".
המדווח (או הדובר) במבע המשולב הוא המספר, אך המבע מושפע מתודעתה של הדמות. במקום הדיווח החיצוני והאובייקטיבי יחסית, מוצגת עמדה פנימית למחצה.

צורה וזיהוי
-----------

* במבע המשולב משתמשים בגוף שלישי המתאר את הדמות, התואם את המבע העקיף.
* תיאורי הזמן תואמים את צורת המבע הישיר: אם הוא בהווה, כך יהיה גם המבע העקיף.
* פעמים רבות יוצג המבע המשולב עם "איתות אזהרה" המעיד על כניסה לתודעתה של הדמות (למשל, תיאור הדמות המביטה דרך החלון - ומעבר לתיאור מחשבתה: "הוא ישב על המעקה והביט מטה. כמה שהוא רעב.")
* לעיתים, תדמה השפה של המבע המשולב לשפת הדמות, אך לפעמים תהיה קרובה דווקא לשפת המספר.

דוגמה
-----

**מתוך "סיפור פשוט" מאת ש"י עגנון:**
"ישבה בלומה בבית קרוביה... יושבת לה בלומה בתוך כותלי ביתה והספר פותח לפניה פתחי עולם... מה נאה נר השבת בחדרה של בתולה צנועה בשעה שהיא נינוחית מיגיעתה וקוראת בספר. חייכם שאין לבלומה נאכט להתדיין עם מזלה."

בראשית הפרק מתוארת בלומה בקוראה את הספר, ולאחר מכן עובר המספר לתאר את מחשבותיה. הסימן הראשון לכך הוא המעבר לזמן הווה במשפט השני שבציטוט (במקור מופיע בראש הפסקה הבאה). ניתן לראות שבלומה מתוארת בגוף שלישי, למרות שהדברים הנאמרים הם לכאורה מפיה. כמובן שהמספר הוא המנסח בלשונו את החולף בתודעתה של בלומה. בדוגמה זו, משתמש עגנון במבע המשולב כאמצעי לאירוניה, כאשר הוא נצמד לתודעתה המושפלת של בלומה.

לקריאה נוספת
------------

* ה' גולומב, "הדיבור המשולב – טכניקה מרכזית בפרוזה של עגנון", **הספרות** א' 2 (1968), עמ' 251 - 262

הערות שוליים
------------

1. ↑  מַבָּע מְשֻׁלָּב במילון ספרות: סיפורת (תשס"ח), באתר האקדמיה ללשון העברית
**פסטיבל המנגו הבין-לאומי** (בהינדי: **अन्तर्राष्ट्रीय आम महोत्सव**) הוא פסטיבל בנושא פרי המנגו, הנערך מאז שנת 1987 מדי שנה בתחילת חודש מרץ, בדלהי אשר בהודו.

הפסטיבל מאורגן על ידי החברה לפיתוח התחבורה והתיירות בדלהי, בשיתוף פעולה עם הרשות לייצוא מזון מעובד וחקלאות, מועצת העיר ניו דלהי והמועצה הארצית לגננות בהודו.

המבקרים בפסטיבל, הנערך באצטדיון טאלקאטורה (Talkatora Stadium), יכולים לטעום ולהתרשם מיותר מ-550 זנים שונים של מנגו. בנוסף, שפים מפורסמים וידועים מכל רחבי הודו מציגים בפסטיבל מתכונים ומאכלים המבוססים על פרי המנגו.

בפסטיבל נערכות פעילויות שונות כגון: תחרות אכילת מנגואים, תחרות כתיבת סיסמאות לפרי המנגו, הדרכות והסברים על קילוף נכון של מנגו, חידונים ועוד. מנגואים ממינים ומגדלים שונים מחולקים לקטגוריות מגוונות ומדורגים על ידי צוות שופטים. תחרות נוספת נערכת למציאת פרי המנגו הגדול ביותר.

כמו כן, מוצגים בפסטיבל מוצרי מזון מבוססי מנגו כמו ריבות, מנגואים מוחמצים (מאכל פופולרי בהודו), מיצי מנגו, מנגואים מיובשים ומנגואים משומרים.

פסטיבלי מנגו נערכים במקומות נוספים בעולם: במיאמי שבארצות הברית, בסבו בפיליפינים ובנגריל שבג'מייקה.
**הפועל דלית אל-כרמל**, הידועה גם כ**הפועל מועין דלית אל-כרמל** על שמו של שחקן העבר מועין רשאד חלבי שנהרג במלחמת יום כיפור, היא קבוצת כדורגל ישראלית מהיישוב הדרוזי דלית אל-כרמל, המשחקת, נכון לעונת 2022/2023, בליגה ג (יזרעאל).

היסטוריה
--------

הקבוצה נוסדה בשנת 1972 והגיעה לשיאה כששיחקה שנתיים בליגה הארצית (הליגה השנייה דאז) בתחילת שנות התשעים, כאשר נתמכה כלכלית על ידי המועצה המקומית, שבראשה עמד פהמי חלבי (אחיו של מועין), מה שאפשר לקבוצה להשקיע שחקני חיזוק רבים. בעונת 1993/1994 הורשעה במתן שוחד בניסיון להטות תוצאת משחק לטובתה, במהלך העונה הקודמת, בניסיון להישאר בליגה הארצית. לקבוצה הופחתו חמש נקודות ליגה, ובסיום העונה היא נשרה לליגה א'. במהלך השנתיים הבאות הקבוצה הידרדרה שתי ליגות נוספות, ובכך רשמה ירידה של שלוש ליגות רצופות בשלוש שנים מהליגה הארצית אל ליגה ג' (הליגה הנמוכה בישראל).

בשנת 1997, שנה לאחר שהקבוצה רשמה את ירידת הליגה השלישית ברציפות שלה, הצליחה להעפיל חזרה לליגה ב', ומאז שיחקה ברציפות בליגה ב' עד עונת 2009/2010. בעונת 2008/2009 סיימה הקבוצה את העונה במקום השני והתמודדה על העלייה לליגה א'. במשחקי המבחנים לעליה לליגה א' ניצחה הקבוצה את משחקה הראשון כשגברה על קבוצת אחווה חיפה מליגה ב' צפון א', אך הפסידה למכבי כפר קרע שנשארה בליגה א' צפון, והשאירה את הפועל דלית אל-כרמל לעוד שנה בליגה ב'.

במרץ 2010 הבטיחה הפועל דלית אל-כרמל את עלייתה לליגה א' אחרי 15 שנות היעדרות, לאחר ניצחון 5–0 על הפועל ערערה. בסיום עונת 2013/2014 נשרה הקבוצה בחזרה לליגה ב', לאחר הפסד למכבי מעלות מליגה ב' במסגרת משחקי המבחן.

בסיום עונת 2018/19 נשרה הפועל דליית אל כרמל לליגה ג' אחרי שהפסידה במשחק מבחן למכבי אום אל-פחם שעלתה במקומה לליגה ב'.

שנתיים מאוחר יותר חזרה הפועל דליית אל כרמל לליגה ב.

קישורים חיצוניים
----------------

* הפועל דלית אל-כרמל, ברשת החברתית פייסבוק
* הפועל דלית אל-כרמל באתר ההתאחדות לכדורגל בישראל

הערות שוליים
------------

1. ↑  מכבי אום אל-פחם שלחה את הפועל דלייה לליגה ג
2. ↑  הפועל דלית אל כרמל עלתה לליגה ב'
**נחמיה בן אברהם** (15 באפריל 1921 – 4 ביולי 1979) היה מבכירי כתבי הספורט והשדרנים שפעלו בישראל, וממייסדי היומון "חדשות הספורט".

קורות חיים
----------

בן אברהם נולד בעיר ברסט ליטובסק (כיום ברסט או בריסק) שבפולין בשם נחמיה גולדברג. בן שנה עלה עם הוריו ארצה. כנער כתב במדורי הספורט של עיתוני התקופה ובהם הארץ והבוקר, שם נדרש לעברת את שמו, והוא בחר בשם בן אברהם (אברהם היה שמו של אביו).

החל לשדר ברדיו אירועי ספורט בימי הרדיו העברי המנדטורי. שידורו הראשון, בקול ירושלים, שהיה גם שידור ישיר ראשון של משחק כדורגל בארץ ישראל, היה ממשחק הכדורגל בין הקבוצה ההונגרית מ.ט.ק. בודפשט ובין נבחרת תל אביב בתחילת 1947 (ניצחון 3:1 לנבחרת תל אביב). עיתונאי הספורט, משה קשטן, סיפר כי: "נחמיה בן אברהם היה נרגש ביותר לפני השידור. הוא הבין שהוא הולך לקראת רגע היסטורי, ואכן הוא היה כזה".

בהמשך חייו, שידר בן אברהם בעקביות את משחקי נבחרת ישראל בכדורגל. אחד משידוריו המפורסמים היה בשנת 1956, אז שידר את משחק הנבחרת כנגד נבחרת ברית המועצות. לאחר שנחום סטלמך הבקיע שער שהישווה את התוצאה, נשמע בן אברהם על רקע צהלות הצופים כשהוא אומר: "אני משאיר את המיקרופון לקהל...!".

בן אברהם אף שידר את משחקי נבחרת ישראל במשחקי הגביע העולמי במקסיקו ב-1970, וכן את משחק הגמר של אותו טורניר.

ב-1968 הוציא ספר, במתכונת אלבומית, "ספורט ישראל" (הוצאת דקל), הסוקר את התפתחותם ההיסטורית של ענפי הספורט השונים בארץ ישראל מראשית הציונות. ב - 1969, לאחר אולימפיאדת מקסיקו, הוציא ספר בשם "אולימפיאדה שיא!", על אותה אולימפיאדה והאולימפיאדות הקודמות לה.

נמנה עם צוות העורכים והיועצים המדעיים של האנציקלופדיה "בריטניקה לנוער".

לאחר מותו, קראה ההתאחדות לכדורגל בישראל לגביע "אלוף האלופים" (בין אלופת הליגה למחזיקת הגביע) על שמו של בן אברהם.

ב-2010 קראה עיריית תל אביב-יפו רחוב על שמו בשכונת תל ברוך.

לקריאה נוספת
------------

נחמיה בן אברהם, **אולימפיאדה שיא!**, תל אביב: הוצאת אור, 1969.(הספר בקטלוג ULI)

קישורים חיצוניים
----------------

* גוווול!, באתר ynet, 17 באפריל 2008 - הקלטה של בן אברהם מתוך המשחק המפורסם ב-1956
* פס קול ישראל - 80 שנה לשידור העברי - נחמיה בן אברהם, סרטון באתר יוטיוב
* נחמיה בן אברהם (1921-1979), דף שער בספרייה הלאומית

הערות שוליים
------------

1. ↑  אתר "Billiongraves"
2. ↑  "הלו זה רדיו?", גיליון מיוחד של מקומוני מעריב לכבוד יום ההולדת ה-100 של תל אביב, 17.4.2009
3. ↑  גוווול!, באתר ynet, 17 באפריל 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303159305171
* ISNI: 0000 0001 0826 288X
* VIAF: 160731272
* WorldCat: viaf-160731272

 |
**טומי דיק** (17 באפריל 1925 - 1999) היה הניצול המוכר היחיד מרצח היהודים לאורך גדות הדנובה בבודפשט, על ידי משטרת צלב החץ (ניאלאס - Nyilas) בזמן מלחמת העולם השנייה.

ילדות
-----

טומי דיק נולד בבודפשט למשפחה מומרת. כעשר שנים לפני שטומי נולד, המירו הסבים והסבתות שלו, בנפרד זה מזה, מיהדות לנצרות. עם זאת, בגלל האנטישמיות שבה הייתה שרויה הונגריה נשארו המשפחות באותן מסגרות חברתיות ותרבותיות.

מלחמת העולם השנייה
------------------

דיק התגורר עם הוריו ואחיו (יאנצ'י) בבודפשט כאשר גרמניה סיפחה את הונגריה (במרץ 1944). הוא "גויס" לעבוד במחנות עבודה, בסביבות בודפשט, עד אוקטובר אותה שנה, אז גרמניה אילצה את המינוי של פרנץ סלשי כראש ממשלה, במקומו של מיקלוש הורטי. הורטי "הגן" עד אז על האוכלוסייה היהודית בעיר בודפשט מפני הגורל שהיה חלקם של היהודים בשאר הונגריה, שנשלחו למחנות הרצח בפולין. מאוקטובר החלה משטרת צלב החץ להתעלל לעצור, ולרצוח יהודים בבודפשט.

בדצמבר 1944 נתפס טומי דיק בפשיטה שנערכה בבית חברו, והוא הובל על ידי שוטרי הניאלאס, יחד עם שמונה יהודים נוספים, אל שפת נהר הדנובה. הירייה שנורתה אל ראשו ניפצה את לסתו והוא נפל לתוך הנהר הקפוא. הוא צף והצליח לטפס, במורד הנהר, על גבי מזח של מועדון חתירה ששימש אז כבסיס צבאי. החיילים עזרו לו להגיע לבית חולים מקומי ושם הוא שרד, בסיוע מסור של חבריו המקומיים, עד לשחרור בודפשט ב-18 בינואר 1945 בידי הצבא הסובייטי.

אחרי המלחמה
-----------

לאחר השחרור עשה טומי דיק את דרכו למחנה העקורים באוסטריה ואחרי שנתיים, ב -1948 היגר לקנדה. הוא עבד כפועל בסכר הידרו-אלקטרי בסטיוארטוויל שליד אוטווה בקנדה, ולאחר מכן הוא התגורר 3 שנים במונטריאול. משם הוא עבר מערבה והתמקם בקלגרי, שם הוא הקים עסק לייצור חלונות אלומיניום.

הוא הכיר והתחתן עם מרי ליליאן ג'קלין בשנת 1954 ונולדו להם שתי בנות. בגיל שלושים ושש, נרשם טומי לבית הספר למשפטים וב-1967, בגיל ארבעים ושתיים, החל בקריירה של משפטן בקלגרי, קריירה שנמשכה למעלה משלושים שנים.

טומי דיק נפטר בשנת 1999 והוא בן 74.

ביבליוגרפיה
-----------

* *Getting Out Alive*. Azrieli Foundation. 2007. ISBN 9781897470923.
* *Objectif Survivre*. Second Story Press. 2009. ISBN 9781897470121.

הערות שוליים
------------

1. ↑  "ליליאן דיק - הודעה על פטירה".
**רבי שלמה ב"ר נתן** (**רשב"ן** בראשי תיבות ומכונה גם **אלג'יבלי**) הוא חכם תימני מהמאה ה-12 שחי במצרים. חיבר ספר הלכה גדול על סידור התפילה המבוסס בעיקרו על התלמוד וחיבורי הגאונים. כתבי יד ממנו נמצאו בספריית אוקספורד ובספריית הוותיקן.

מוצאו וכינויו של רבי שלמה
-------------------------

רבי שלמה אלג'יבלי היה חכם ידוע במצרים בדורו של הרמב"ם. מוצאו מהעיר "דו אלג'יבלה" שהייתה בירת תימן בשעתו. לצד חכמתו היה ידוע כמי שאינו נושא פנים גם לגדולי מלכות ועשירים. בהיותו בקהיר שבמצרים הוא חלק על דרשתו של אחד מגדולי התורה שם בצורה חריפה, דבר שהביא לתלונה נגדו אצל הרמב"ם שאמנם הצדיק את המתלונן, אך עם זאת ייעץ למתלונן כי עדיף שיסיר את תלונתו במילים הבאות "ואולם מאחר שהוא ידוע ביראת שמים ובחכמה, אינו ראוי לומר עליו דבר, עד אשר ישמעו דבריו, הואיל והתורה הקדושה חייבה להדר תלמידי חכמים ולהכריעם לכף זכות, על כן מוטב להעלים עין מכל השאלה הזאת". 

רבי שלמה אלג'יבלי התפרסם בחיבורו שהוא סידור הגדוש בהלכות רבות המבוססות על התלמוד ותורת הגאונים. רבי שלמה כיהן כדיין. כפי הנראה הוא רבי שלמה בר נתן שהיה חבר בית דינו של רבי סעיד בן מרחב אב"ד עדן בשנת 1156. רבי שלמה אלג'בלי מכונה "אב בית דין" בכת"י, וכך נדפס בחיבורו שיצא על ידי שמואל חגי.

לדברי פרופסור גויטיין בנו הוא רבי אברהם אלימני ממצרים שלימים עלה לירושלים וייסד בה בית כנסת הנקרא על שמו "כניסה בן אלימני". הוא כיהן בירושלים כדיין.

הערות שוליים
------------

1. ↑  שלמה דב גויטיין, הודו ב', עמ' 496.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007508150905171

 |
שלט האצולה למשפחת מידלטון
**משפחת מידלטון** היא משפחת אצולה בריטית הידועה בעיקר עקב נישואי בת המשפחה קתרין, נסיכת ויילס לויליאם, נסיך ויילס, הם צאצאי אליזבת קנוליס (1549–1605) שהייתה בת דודה מדרגה שנייה של אליזבת הראשונה מלכת אנגליה[דרוש מקור].

עושרם של בני מידלטון אשר נבע מחברה לאספקת ציוד לאירועים, פורסם בכלי התקשורת עקב השתתפותם בחתונת בתם המלכותית.

היסטורית בית מידלטון
--------------------

בני משפחתה של קתרין, נסיכת ויילס הם: אביה מייקל מידלטון, אמה קרול מידלטון (נולדה בשם קרול גולדסמית'ס), אחיה ג'יימס מידלטון, ואחותה פיפה מידלטון.

### מקור השם

מקור שמם של בני מידלטון הוא ממקורות שונים בסקוטלנד ואנגליה, זמן התאריך המוקדם לשמם מגיע עוד משנת 1166. שושלתו של מייקל מידלטון מגיעה מלידס, לדורות של עורכי דין מחלק זה של אנגליה.

### בני משפחה היסטוריים ידועים

אבותיהם של בני משפחת מידלטון כוללים את סר תומאס לייטון (חי בשנים 1530–1610), שהיה מושל גרנזי בשנים 1570–1609,
ואשתו אליזבת קנוליס (1549–1605) שהייתה בת דודה של אליזבת הראשונה מלכת אנגליה.

אחד מצאצאי המשפחה בתקופה מאוחרת יותר הוא הכומר "תומאס דייוויס" (Thomas Davis 1766 - 1844) שהיה מחבר המזמורים של הכנסייה האנגליקנית; נכדתו, אוליביה כריסטיאנה לופטון, הייתה אחת הסבתות של מייקל מידלטון, אביה של קתרין.

### שיוך גנאלוגי

הגנאלוג הידוע ויליאם אדמס רייטווייזנר (William Addams Reitwiesner) גילה כי שושלת בית מידלטון מקושרת ללורד "סר תומאס פיירפאקס גילינג" (1475–1520) אשר היה אחד מאבותיה הקדומים של דיאנה הנסיכה מוויילס, דבר אשר עושה את קתרין, נסיכת ויילס וויליאם, נסיך ויילס בני דודים מדרגה חמש עשרה.

בת משפחה נוספת מצד סבתו של מייקל מידלטון היא אוליביה לופטון, בתם של פרנסס והרייט לופטון צאצאי אדוארד השלישי, מלך אנגליה. קרול מידלטון, אמה של קתרין, נסיכת ויילס, היא בת למשפחת גולדסמית, משפחה ממעמד הפועלים, אשר בניה עבדו במשך כמה דורות ככורים במכרות של סנדרלנד במחוז דורהאם.

קישורים חיצוניים
----------------

ויקישיתוף מדיה וקבצים בנושא **משפחת מידלטון** בוויקישיתוף
* אליחי וידל, משחקי פיפה || איך פיפה מידלטון מעזה להסתובב בלי טוויטר ואינסטגרם, באתר הארץ, 31 בינואר 2014
ברצלונה נגד אינטר מילאנו בגביע ז'ואן גאמפר 2007
**גביע ז'ואן גאמפר** (בקטלאנית: **Torneig Joan Gamper**) הוא טורניר כדורגל, הנערך בכל קיץ בפתיחת העונה. הטורניר נערך בחסותה של קבוצת הכדורגל ברצלונה, ונקרא על שמו של שחקנה ונשיאה לשעבר ז'ואן גאמפר, שהיה ממקימי המועדון.

הטורניר הוקם לראשונה בשנת 1966 בידי אנריק לאודט, נשיא ברצלונה באותה עת. מאז הקמתו מחזיקה ברצלונה במספר הזכיות הגבוה ביותר בטורניר. בתחילה הוא שוחק במתכונת טורניר בן 4 קבוצות, הנפגשות לשלבי חצי-גמר וגמר. במהדורתו הראשונה של הטורניר בשנת 1966 נפגשה ברצלונה עם קבוצות אנדרלכט הבלגית, נאנט הצרפתית וקלן הגרמנית, וזכתה בו לאחר ניצחון 1–3 על קלן. עם זאת, זכתה קלן בגביע בשנים 1978 ו-1981, והיא ממוקמת במקום השני בדירוג הזכיות.

בשנת 1997 הפך הטורניר לגביע בעל שתי קבוצות משתתפות לבד, בדומה לטורניר סופר קאפ. בשנה זו, הפעם הראשונה בה נערך הטורניר במתכונתו הנוכחית, זכתה בו ברצלונה לאחר ניצחון על סמפדוריה האיטלקית בדו-קרב פנדלים.

במהלך השנים שיחקו בטורניר קבוצות מהגדולות בעולם, כאשר בכל קיץ מגיעה קבוצה אחרת להתמודד מול ברצלונה. המהדורה האחרונה של הטורניר נערכה בשנת 2023, אז זכתה בו ברצלונה לאחר ניצחון 2–4 נגד טוטנהאם הוטספר האנגלית.

גביע זה מתקיים במקביל לטורנירי קיץ אחרים בספרד, כדוגמת גביע טרסה הררה בבעלותה של קבוצת דפורטיבו לה קורוניה, וגביע ראמון דה קראנזה בבעלותה של קבוצת קדיס.

המשחקים האחרונים
----------------

| שנה | זוכה | מפסידה | תוצאה |
| --- | --- | --- | --- |
| 2023 | ספרדספרד ברצלונה | אנגליהאנגליה טוטנהאם הוטספר | 2-4 |
| 2022 | ספרדספרד ברצלונה | מקסיקומקסיקו פומאס | 0-6 |
| 2021 | ספרדספרד ברצלונה | איטליהאיטליה יובנטוס | 0-3 |
| 2020 | ספרדספרד ברצלונה | ספרדספרד אלצ'ה | 0-1 |
| 2019 | ספרדספרד ברצלונה | אנגליהאנגליה ארסנל | 1-2 |
| 2018 | ספרדספרד ברצלונה | ארגנטינהארגנטינה בוקה ג'וניורס | 0-3 |
| 2017 | ספרדספרד ברצלונה | ברזילברזיל שאפקואנסה | 0-5 |
| 2016 | ספרדספרד ברצלונה | איטליהאיטליה סמפדוריה | 2-3 |
| 2015 | ספרדספרדברצלונה | איטליהאיטליה רומא | 0-3 |
| 2014 | ספרדספרד ברצלונה | מקסיקומקסיקו קלוב לאון | 0-6 |
| 2013 | ספרדספרד ברצלונה | ברזילברזיל סנטוס | 0-8 |
| 2012 | איטליהאיטליה סמפדוריה | ספרדספרד ברצלונה | 0-1 |
| 2011 | ספרדספרד ברצלונה | איטליהאיטליה נאפולי | 0-5 |
| 2010 | ספרדספרד ברצלונה | איטליהאיטליה מילאן | 1-1 (פנדלים) |
| 2009 | אנגליהאנגליה מנצ'סטר סיטי | ספרדספרד ברצלונה | 0-1 |
| 2008 | ספרדספרד ברצלונה | ארגנטינהארגנטינה בוקה ג'וניורס | 1-2 |
| 2007 | ספרדספרד ברצלונה | איטליהאיטליה אינטר מילאנו | 0-5 |
| 2006 | ספרדספרד ברצלונה | גרמניהגרמניה באיירן מינכן | 0-4 |
| 2005 | איטליהאיטליה יובנטוס | ספרדספרד ברצלונה | 2-2 (פנדלים) |
| 2004 | ספרדספרד ברצלונה | איטליהאיטליה מילאן | 1-2 |

דירוג הזכיות בטורניר
--------------------

| קבוצה | מספר זכיות |
| --- | --- |
| ספרדספרד ברצלונה | 46 |
| גרמניהגרמניה קלן | 2 |
| הונגריההונגריה אויפשט | 1 |
| גרמניהגרמניה בורוסיה מנשנגלדבך | 1 |
| ברזילברזיל אינטרנסיונל | 1 |
| פורטוגלפורטוגל פורטו | 1 |
| בלגיהבלגיה מכלן | 1 |
| ספרדספרד טנריפה | 1 |
| ספרדספרד ולנסיה | 1 |
| איטליהאיטליה יובנטוס | 1 |
| אנגליהאנגליה מנצ'סטר סיטי | 1 |
| איטליהאיטליה סמפדוריה | 1 |

קישורים חיצוניים
----------------

ויקישיתוף מדיה וקבצים בנושא **גביע ז'ואן גאמפר** בוויקישיתוף
* מידע על הטורניר
* סטטיסטיקות באתר rsssf.com